อยากทราบค่ะว่าหลังคลอดประจำเดือนมาแล้ว ต้องกินยากินยาคุมเอ็กซ์ลูตอนเลยหรือป่าวค่ะ เป็นประจำเดือนตั้งแต่เมื่อวานแล้ว แต่ยังไม่ได้ทานยาคุม แบบนี้ต้องกินควบเลย 2 เม็ด เลยหรือป่าวค่ะ
สวัสดีค่ะ หากหลังคลอด ประจำเดือนได้มาแล้ว ก็ให้เริ่มคุมกำเนิดได้เลย โดยหากเพิ่งเริ่มมีประจำเดือนมาเมื่อวาน ก็สามารถที่จะเริ่มทานยาคุมกำเนิดในวันนี้ได้ โดยทานไปเพียง 1 เม็ด ไม่ต้องทานไป 2 เม็ดค่ะ และยาคุมก็จะเริ่มออกฤทธิ์ในการป้องกันการตั้งครรภ์ได้ทันที และสามารถที่จะมีเพศสัมพันธ์ได้เลยทั้งนี้ ยาคุมกำเนิดยี่ห้อเอ็กซ์ลูตอน เป็นยาคุมกำเนิดชนิดฮอร์โมนเดี่ยว ซึ่งเหมาะกับผู้ที่ต้องการจะให้นมบุตรอยู่ เพราะฮอร์โมนจากยาคุมจะไม่ได้ไปกระทบต่อการหลั่งน้ำนมค่ะ แต่การทานยาคุมชนิดนี้ ต้องทานให้ตรงเวลาทุกวัน หากทานในเวลาที่ต่างกันมากกว่า 2 ชั่วโมงไป อาจทำให้ประสิทธิภาพลดลงได้ค่ะ และการทานยาคุมชนิดนี้ต่อเนื่องนานๆ อาจทำให้ประจำเดือนขาดหายไปได้ค่ะ